ഇറാഖില് ഐഎസ് ഭീകരാക്രമണം 10 പോലീസുകാര് കൊല്ലപ്പെട്ടു ടെഹരാന് : ഇറാഖില് പോലീസുകാര്ക്ക് നേരെ ഇസ്ലാമിക് സ്റ്റേറ്റ് ഭീകരാക്രമണം. ബോംബ് ആക്രമണത്തില് 10 പോലീസുകാര് കൊല്ലപ്പെട്ടു. കിര്ക്കുവിലെ പോലീസ് ചെക്പോസ്റ്റില് അര്ദ്ധ രാത്രിയോടെയാണ് ആക്രമണം ഉണ്ടായത്. ചെക്പോസ്റ്റ് വഴി കടക്കാനുള്ള ഭീകരരുടെ ശ്രമം പോലീസ് തടഞ്ഞതോടെയാണ് ആക്രമണം ഉണ്ടായത്. ചെക്പോസ്റ്റില് തടഞ്ഞ പോലീസുകാരെ ഭീകരര് കയ്യേറ്റം ചെയ്തു. പോലീസുകാരും പ്രത്യാക്രമണം നടത്തിയതോടെ ഭീകരര് ബോംബ് എറിയുകയായിരുന്നു. ആക്രമണത്തില് നാല് പോലീസ് ഉദ്യോഗസ്ഥര്ക്ക് ഗുരുതരമായി പരിക്കേറ്റു. മൂന്ന് പോലീസ് വാഹനങ്ങളും തകര്ന്നു. ഞായറാഴ്ച ഇറാഖിലെ സുരക്ഷാ ഉദ്യോഗസ്ഥര്ക്ക് നേരെ നടക്കുന്ന രണ്ടാമത്തെ ആക്രമണമാണ് ഇത്. രാവിലെ സുരക്ഷാ സേനയ്ക്ക് നേരെ നടത്തിയ ആക്രമണത്തില് മൂന്ന് സൈനികര് കൊല്ലപ്പെട്ടിരുന്നു.